title: ريشي سوناك
text: سوناك عندو أصول هندية، و واليديه كانو عاشو ف شرق إفريقيا تا هاجرو ل بريطانيا ف سّتينات د لقرن 20. قرا ف ويتشيستر كوليدج، و موراها دار لفلسفة و ليقتيصاد و لعولوم السياسية ف ؤكسفورد، قبل مايدير ماسطر ديال لإدارة د لأعمال (MBA) ف جامعة سطانفورد. كان ديجا داير أنشطة معا لحيزب لموحافيض فاش كان ف لجامعة، و مورا ماتخرّج خدم معا شركة ڭولدمان ساكس ديال لأبناك و الستيتمارات. ف 2015 تّنتاخب عضو ف مجلس لعوموم لبريطاني كا مومتيل ديال مدينة ريتشموند ف النڭليز.